text:
4. Записаната от всеки член сума за платими акции се изисква от Фонда единствено при условията, предвидени в член 17, параграф 12.
 5. Исканията за плащане на акции от пряко внесения капитал се разделят пропорционално от всички членове независимо от категорията или категориите на акциите, които са обект на искането, с изключение на предвиденото в параграф 3, буква в) на настоящия член.
 6. В приложение Б са предвидени особени разпоредби относно плащането на записаните акции от пряко внесения капитал от най-слабо развитите страни.
 7. По целесъобразност, записаните акции от пряко внесения капитал могат да се заплащат от съответните представителства на заинтересованите членове.
 Член 12
 Адекватност на записаните акции от пряко внесения капитал
 1. В случай, че 18 месеца след влизането в сила на настоящото споразумение записаните акции от пряко внесения капитал са под размера на сумата, посочена в член 9, параграф 1, буква а), възможно най-скоро след тази констатация управителният съвет преразглежда адекватността на записаните акции.
 2. Освен това управителният съвет преразглежда, на интервали, които счита за целесъобразни, адекватността на пряко внесения капитал, с който разполага първата сметка. Първото такова преразглеждане се извършва не по-късно от края на третата година след влизането в сила на настоящото споразумение.
 3. В резултат на преразглеждане по параграф 1 или 2 от настоящия член управителният съвет може по своя преценка да вземе решение да предложи за записване незаписаните акции или да емитира допълнителни акции от пряко внесения капитал.
 4. Решенията на управителния съвет по настоящия член се вземат с квалифицирано мнозинство от три четвърти.
 Член 13
 Доброволни вноски
 1. Фондът може да приема доброволни вноски от членовете и от други източници. Тези вноски се плащат в използваеми валути.
 2. Целевата сума, която следва да се набере чрез първоначалните доброволни вноски за втората сметка, е 211 861 200 разчетни единици, освен извършеното разпределение в съответствие с разпоредбите на член 10, параграф 3.
 3.
 а)
 Управителният съвет преразглежда адекватността на средствата по втората сметка не по-късно от края на третата година след влизането в сила на настоящото споразумение. Въз основа на дейността по втората сметка управителният съвет може по своя преценка да извършва такова преразглеждане и по друго време.
 б)
 Въз основа на тези преразглеждания управителният съвет може да взема решения за попълване на средствата по втората сметка и да предприема необходимите за това мерки. Всички такива инициативи за попълване имат доброволен характер за членовете и се осъществяват в съответствие с разпоредбите на настоящото споразумение.
 4. Доброволните вноски се извършват без да се поставят ограничения относно тяхното използване от Фонда, освен определянето от вносителя на тяхното предназначение за първата или за втората сметка.
 Член 14
 Средства, които произтичат от асоциирането на международни организации за суровини към Фонда
 1. След асоциирането си към Фонда, с изключение на предвиденото в параграф 2 от настоящия член, асоциираната международна организация за суровини депозира във Фонда в брой, в използваеми валути и по своята сметка една трета от своите максимални финансови изисквания. Този депозит се извършва изцяло или на вноски, в зависимост от договореното между асоцираната международна организация за суровини и


text:
Фонда, като се вземат под внимание всички съответни фактори, включително състоянието на ликвидност на Фонда, необходимостта от увеличаване на финансовата полза, която следва да се извлече от наличието на парични депозити на асоциираната международна организация за суровини и капацитета на асоциираната международна организация за суровини за набиране на необходимите парични средства за погасяване на депозитното ѝ задължение.
 2. Асоциирана международна организация, която към момента на асоциирането си към Фонда разполага с акции, може отчасти или изцяло да погаси депозитното си задължение по параграф 1 от настоящия член чрез учредяване на залог върху складови записи или чрез преотстъпване на равностойни складови записи за доверително управление в полза на Фонда.
 3. Асоциирана международна организация за суровини може при взаимно приемливи условия да депозира във Фонда допълнителни парични суми, освен извършените депозити по параграф 1 на настоящия член.
 4. След асоциирането на международна организация за суровини към Фонда, членовете, които участват в тази асоциирана международна организация за суровини, пряко предоставят на Фонда гаранционен капитал при условия и ред, които се определят от асоциираната международна организация, и които удовлетворяват Фонда. Общата стойност на гаранционния капитал и всички гаранции и парични средства в брой, които са предоставени съобразно разпоредбите на параграф 5 на настоящия член, се равняват на две трети от максималните финансови изисквания на тази асоциирана международна организация за суровини, с изключение на предвиденото в параграф 7 на настоящия член. По целесъобразност, гаранционният капитал може да се предоставя от съответните представителства на заинтересования член при условия и ред, които удовлетворяват Фонда.
 5. Ако участниците в асоциирана международна организация за суровини не са членове, съответната асоциирана международна организация за суровини депозира във Фонда парични средства в брой в допълнение към паричния депозит по параграф 1 на настоящия член, чийто размер се равнява на гаранционния капитал, който въпросните участници биха предоставили, ако са членове, с изключение на случая, когато управителният съвет може с квалифицирано мнозинство от три четвърти да разреши на въпросната асоциирана международна организация за суровини да предприеме мерки за осигуряването на допълнителен гаранционен капитал в същия размер от членовете, които участват в тази асоциирана международна организация за суровини или за осигуряването на същата сума от участниците в тази асоциирана международна организация за суровини, които не са членове. Тези гаранции водят до финансови задължения, които са съпоставими на задълженията за внасяне на гаранционен капитал и се предоставят под форма, която удовлетворява Фонда.
 6. Гаранционният капитал и гаранциите могат да се изискват от Фонда единствено в съответствие с разпоредбите на член 17, параграфи от 11 до 13. Плащането на този гаранционен капитал и гаранции се извършва в използваеми валути.
 7. Ако асоциирана международна организация за суровини погасява депозитното си задължение на вноски съобразно разпоредбите на параграф 1 от настоящия член, след плащането на всяка вноска въпросната асоциирана международна организация за суровини и участниците в нея предоставят по целесъобразност гаранционен капитал, парични средства в брой или гаранции в съответствие с разпоредбите на параграф 5 от настоящия член, чийто общ размер се равнява на двукратния размер на съответната вноска.
 8. Асоциирана международна организация за суровини учредява залог върху

type: contracts

jurisdiction: EU


text:
или преотстъпва за доверително управление в полза на Фонда всички складови записи за суровини, които са закупени с приходите от изтегляне на паричните депозити по параграф 1 на настоящия член или с приходите от получени заеми от Фонда, като обезпечение за погасяването от асоциираната международна организация за суровини на задълженията ѝ към Фонда. Фондът се разпорежда със стоковите запаси единствено в съответствие с разпоредбите на член 17, параграфи от 15 до 17. След продажбата на суровините по тези складови записи асоциираната международна организация за суровини използва приходите от тези продажби първо за погасяване на дължимия остатък от евентуално отпуснат от Фонда заем, а след това за погасяване на депозитното си задължение в съответствие с разпоредбите на параграф 1 на настоящия член.
 9. Всички складови записи, които са заложени или преотстъпени за доверително управление в полза на Фонда, се оценяват за целите на параграф 2 от настоящия член по определения за целта метод в приетите от управителния съвет правила и разпоредби.
 Член 15
 Привлечени средства от заеми
 Фондът може да привлича средства от заеми в съответствие с разпоредбите на член 16, параграф 5, буква а), при условие че общият размер на сключените от Фонда заеми за операциите по първата му сметка никога не надвишава сума, която представлява общият размер на:
 а)
 неизисканата част от платими акции;
 б)
 неизисквания гаранционен капитал и гаранции от участниците в асоциирани международни организации за суровини съобразно разпоредбите на член 14, параграфи от 4 до 7; и
 в)
 създаденият в съответствие с разпоредбите на член 16, параграф 4 специален резерв.
 ГЛАВА VI
 ОПЕРАЦИИ
 Член 16
 Общи разпоредби
 1. Средствата и механизмите на фонда се използват изключително за постигане на неговите цели и за изпълнение на неговите функции.
 2. Фондът акумулира и държи средствата си в две отделни сметки: първа сметка с предвидените в член 17, параграф 1 средства за финансиране на създаването на складови запаси от суровини; и втора сметка с предвидените в член 18, параграф 1 средства за финансиране на други мерки в областта на суровините, освен създаването на складови запаси, без с това да е излага на риск неделимата цялост на Фонда. Това разделение на сметките се отразява във финансовите отчети на Фонда.
 3. Държането, използването, ангажирането, инвестирането или разпореждането по друг начин със средствата по всяка сметка се извършва напълно отделно от средствата по другата сметка. Средствата по едната сметка не се обременяват със загуби или не се използват за погасяване на задължения, които призтичат от операции или други дейности със средствата по другата сметка.
 4. Управителният съвет създава от чистите от административни разходи приходи по първата сметка специален резерв, чийто размер не надвишава 10 % от разпределения по първата сметка пряко внесен капитал за погасяване на задълженията, които произтичат от отпускането на заеми от първата сметка в съответствие с предвиденото в член 17, параграф 12. Независимо от разпоредбите на параграфи 2 и 3 от настоящия член, управителният съвет решава с квалифицирано мнозинство от три четвърти как да се осъществява разпореждането с евентуалните нетни приходи, които не са разпределени за специалния резерв.
 5. В


text:
допълнение към евентуално предвидените правомощия в други текстове на настоящото споразумение, Фондът може да упражнява следните правомощия във връзка със своите операции в съответствие с общите принципи за функциониране и с условията на настоящото споразумение:
 а)
 да привлича заемни средства от членовете, международни финансови институции и капиталови пазари за операциите си по първата сметка в съответствие със законодателството на страната, в която се сключва заемът, при условие че Фондът е получил одобрението на тази страна и на страната в чиято валута е деноминиран заемът;
 б)
 да инвестира по всяко време средствата, които не са необходими за неговите операции, в определени от Фонда финансови инструменти в съответствие със законодателството на страната, на чиято територия се извършва инвестицията;
 в)
 да упражнява всички други правомощия, които са необходими за постигането на неговите цели и за изпълнение на неговите функции за прилагане на разпоредбите на настоящото споразумение.
 6. Фондът функционира съобразно разпоредбите на настоящото споразумение и правилата и разпоредбите, които управителният съвет може да приеме съобразно разпоредбите на член 20, параграф 6.
 7. Фондът предприема мерки, за да гарантира, че приходите от заем или субсидия, които са отпуснати от или в които участва Фондът, се използват единствено за целите, за които са отпуснати заемът или субсидията.
 8. На видно място върху лицевата страна на всяка емитирана от Фонда ценна книга се съдържа декларация, че ценната книга не съставлява задължение за никой член, освен ако в самата ценна книга е посочено друго.
 9. Фондът се стреми да поддържа разумна диверсификация на своите инвестиции.
 10. Управителният съвет приема подходящи правила и разпоредби за осигуряването на стоки и услуги чрез средства на Фонда. По правило тези правила и разпоредби съответстват на принципите за провеждане на международна тръжна процедура между доставчиците на териториите на членовете, като се отдава подходящо предпочитание на експерти, технически специалисти и доставчици от развиващите страни, които са членове на Фонда.
 11. Фондът установява тесни работни взаимоотношения с международни и регионални финансови институции и по възможност може да установява такива взаимоотношения с публични или частни национални организации на членовете, които се занимават с инвестиране в мерки за развитие в областта на суровините. Фондът може да участва в съвместно финансиране с такива институции.
 12. При функционирането си и в кръга на своята компетентност Фондът осъществява сътрудничество с международните органи за суровини и с асоциираните международни организации за суровини за закрила на интересите на развиващите се страни вносителки, ако тези страни са неблагоприятно засегнати от мерки по интегрираната програма за суровини.
 13. Фондът функционира разумно, предприема мерките, които счита за необходими за запазване и закрила на средствата си и не участва във валутни спекулации.
 Член 17
 Първата сметка
 1. Средствата по първата сметка се състоят от:
 а)
 записаните от членовете акции от пряко внесения капитал, освен частта от записаните от тях акции, които са разпределени по втората сметка в съответствие с разпоредбите на член 10, параграф 3;
 б)
 паричните депозити от асоциираните международни организации за суровини съобразно разпоредбите на член 14, параграф 1 до 3;
 в)
 гаранционния капитал, паричните вноски в брой вместо гаранционен капитал и гаранциите,


text:
които са предоставени от участниците в асоциирани международни организации за суровини съобразно разпоредбите на член 14, параграфи от 4 до 7;
 г)
 доброволните вноски, които са разпределени за първата сметка;
 д)
 приходите от заеми съобразно разпоредбите на член 15;
 е)
 нетните приходи, които могат да произтичат от операциите по първата сметка;
 ж)
 специалният резерв по член 16, параграф 4;
 з)
 складовите записи от асоциирани международни организации за суровини съобразно разпоредбите на член 14, параграфи 8 и 9.
 2. Изпълнителният съвет утвърждава условията за привличане на заемни средства за операциите по първата сметка.
 3. Пряко внесеният капитал, който е разпределен по първата сметка, се използва:
 а)
 за повишаване на кредитоспособността на Фонда по отношение на операциите му по първата сметка;
 б)
 като работен капитал за покриване на краткосрочните потребности за ликвидност на първата сметка; и
 в)
 за осигуряване на приходи за покриване на административните разходи на Фонда.
 4. Фондът начислява лихви по отпуснатите заеми на асоциирани международни организации за суровини, чийто процентен размер е толкова нисък, колкото позволява способността му да получава финансиране и необходимостта за покриване на разходите му за отпускане на заемни средства на тези асоциирани международни организации за суровини.
 5. Фондът заплаща лихва върху всички други парични баланси на асоциираните международни организации за суровини в подходящи процентни размери, които съответстват на възвръщаемостта на неговите финансови инвестиции, и като се взема под внимание начисленият процент върху отпуснатите заеми на асоциираните международни организации за суровини и разходите за привличане на заемни средства за операциите по първата сметка.
 6. Управителният съвет приема правила и разпоредби, в които се определят принципите за функциониране, в рамките на които той определя начисляваните и изплащаните лихви в съответствие с разпоредбите на параграфи 4 и 5 от настоящия член. При това управителният съвет се ръководи от необходимостта за поддържане на финансовата жизнеспособност на Фонда и се придържа към принципа за недискриминация между асоциираните международни организации за суровини.
 7. В споразумението за асоцииране се определят максималните финансови изисквания на асоциираната международна организация за суровини и стъпките, които следва да се предприемат в случай на изменение на нейните максимални финансови изисквания.
 8. Максималните финансови изисквания на асоциирана международна организация за суровини включват разходите за закупуване на складови запаси, които се определят чрез умножаване на определения в споразумението за асоцииране разрешен размер на нейните складови запаси по подходяща покупна цена, определена от съответната асоциирана международна организация за суровини. Освен това, асоциирана международна организация за суровини може да включва в максималните си финансови изисквания определени разходи по съхранението на складови запаси, без начислени лихви върху заеми, чийто размер не надвишава 20 % от разходите за закупуване.
 9. В споразумението за асоцииране наред с другото се предвижда:
 а)
 начинът, по който асоциираните международни организации за суровини и участниците в тях трябва да изпълняват определените в член 14 задължения към Фонда за внасяне на депозити, гаранционен капитал, парични средства в брой вместо гаранционен капитал, гаранции и складови записи;
 б)
 че асоциираната международна организация за суровини не привлича заемни средства от трети лица за операциите си по създаване на буферни складови запаси, освен


text:
ако асоциираната международна организация за суровини и Фондът са постигнали взаимно споразумение, одобрено от изпълнителния съвет;
 в)
 че асоциираната международна организация за суровини по всяко време е отговорна пред Фонда за поддържането и съхранението на складовите запаси, за които са заложени или преотстъпени за доверително управление в полза на Фонда складови записи, и че съответната организация поддържа достатъчна застраховка или подходящо обезпечение и други мерки по отношение на държането и боравенето с тези складови запаси;
 г)
 че асоциираната международна организация за суровини сключва подходящо кредитно споразумение с Фонда, в което се определят условията за отпускане на заеми от Фонда на тази асоциирана международна организация за суровини, включително разпоредбите за погасяване на главницата и лихвите;
 д)
 че по целесъобразност асоциираната международна организация за суровини редовно информира Фонда за условията и развитието на пазарите за суровини, които попадат в кръга на интересите на съответната асоциирана международна организация за суровини.
 10. В споразумението за асоцииране наред с другото се предвижда:
 а)
 че съобразно разпоредбите на параграф 11, буква а) от настоящия член Фондът предвижда цялостно или частично теглене, при поискване от асоциираната международна организация за суровини, на депозираните суми в съответствие с разпоредбите на член 14, параграфи 1 и 2;
 б)
 че Фондът отпуска заеми на асоциираната международна организация за суровини, чийто общ размер на главницата не надвишава сумата на непоискания гаранционен капитал, парични средства в брой вместо гаранционен капитал и гаранциите, които се предоставят от участниците в асоциираната международна организация за суровини на основание на участието им в тази организация в съответствие с разпоредбите на член 14, параграфи от 4 до 7;
 в)
 че изтеглените суми и привлечените заемни средства от всяка асоциирана международна организация за суровини съобразно разпоредбите на букви а) и б) по-горе се използват единствено за покриване на разходите за създаване на складови записи, които са включени в максималните финансови изисквания в съответствие с разпоредбите на параграф 8 от настоящия член. За покриването на разходи по съхранението на складови записи се използва сума, която не надвишава евентуално включената в максималните финансови изисквания в съответствие с разпоредбите на параграф 8 от настоящия член сума за покриване на такива разходи;
 г)
 че, освен в случая, предвиден в параграф 11, буква в) от настоящия член, Фондът незабавно предоставя складовите записи на разположение на асоциираната международна организация за суровини за използване при нейните продажби на буферни складови записи;
 д)
 че Фондът зачита поверителния характер на предоставената информация от асоциираната международна организация за суровини.
 11. В случай че има опасност асоциирана международна организация за суровини да изпадне в забава по отношение на плащането на някой от нейните заеми от Фонда, Фондът провежда консултации със съответната асоциирана международна организация за суровини относно мерките за предотвратяване изпадането в такава забава. В случай на просрочено плащане от страна на асоциирана международна организация за суровини Фондът удовлетворява вземането си чрез следните средства, в посочената по-долу последователност, до размера на просрочването:
 а)
 парични средства в брой на изпадналата в забава асоциирана международна организация за суровини, които се държат във Фонда;
 б)
 приходите от искания за пропорционално внасяне на гаранционен


text:
капитал и гаранции, които се предоставят от участниците в изпадналата в забава асоциирана международна организация за суровини на основание на участието им в тази организация;
 в)
 съобразно разпоредбите на параграф 15 от настоящия член, всички складови записи, които са заложени или преотстъпени от изпадналата в забава асоциирана международна организация за суровини за доверително управление в полза на Фонда.
 12. В случай, че Фондът не може другояче да изпълни задълженията си във връзка със заеми от първата му сметка, той използва следните средства, в посочената по-долу последователност, за изпълнение на тези задължения, при условие че ако асоциирана международна организация за суровини не е изпълнила задълженията си към Фонда, Фондът в максимална възможна степен вече е използвал средствата, които са посочени в параграф 11 от настоящия член:
 а)
 специалния резерв;
 б)
 приходите от записани изплатени акции, които са разпределени по първата сметка;
 в)
 приходите от записани платими акции;
 г)
 приходите от искания за пропорционално внасяне на гаранционен капитал и гаранции, които се предоставят от участниците в изпадналата забава асоциирана международна организация за суровини на основание на участието им в други асоциирани международни организации за суровини.
 Фондът възможно най-бързо връща извършените плащания от участниците в асоциирани международни организации за суровини в съответствие с разпоредбите на буква г) по-горе от предоставените средства в съответствие с разпоредбите на параграфи 11, 15, 16 и 17 от настоящия член; всички евентуално оставащи средства след такова връщане на суми се използват за възстановяване в обратна последователност на средствата по букви а), б) и в) по-горе.
 13. След като е използвал средствата, изброени в параграф 12, букви а), б) и в) от настоящия член, Фондът използва приходите от искания за пропорционално внасяне на гаранционен капитал и гаранции за изпълнение на задълженията му, които произтичат от просрочване на плащанията от асоциирана международна организация за суровини.
 14. За да може Фондът да изпълни евентуално непогасените си задължения, след като е прибегнал до използването на средствата, посочени в параграфи 12 и 13 от настоящия член, акциите от пряко внесения капитал се увеличават с необходимата сума за покриване на тези задължения, а управителният съвет се свиква на извънредно заседание, за да определи условията и реда за извършване на това увеличение.
 15. Фондът е свободен да се разпорежда с конфискуваните от него складови запаси от суровини от изпадналата в забава асоциирана международна организация за суровини съобразно разпоредбите на параграф 11 от настоящия член, при условие че Фондът се стреми да избягва публични продажби на такива складови запаси чрез отлагане на продажбите, доколкото го позволява необходимостта да се избегне неизпълнение на собствените задължения на Фонда.
 16. На подходящи интервали от време изпълнителният съвет преразглежда отчуждаването на складовите запаси, с които Фондът може да разполага в съответствие с разпоредбите на параграф 11, буква в) от настоящия член, и съвместно със заинтересованата асоциирана международна организация за суровини взема решение с квалифицирано мнозинство от две три за отлагане на това отчуждаване.
 17. Приходите от такова отчуждаване на складови запаси се използва първо за изпълнение на евентуалните задължения на Фонда във връзка със заеми от първата сметка по отношение


text:
на заинтересованата асоциирана международна организация за суровини, а след това за възстановяване в обратна последователност на средствата, изброени в параграф 12 от настоящия член.
 Член 18
 Втората сметка
 1. Средствата по втората сметка се състоят от:
 а)
 частта от пряко внесения капитал, която е разпределена за втората сметка в съответствие с разпоредбите на член 10, параграф 3;
 б)
 доброволните вноски по втората сметка;
 в)
 нетните приходи, които периодично могат да се акумулират във втората сметка;
 г)
 привлечени заемни средства;
 д)
 всички други средства, които са поставени на разположение на Фонда или които са получени или придобити от Фонда за операциите му по втората сметка съобразно разпоредбите на настоящото споразумение.
 2. Общият размер на отпусканите от Фонда заеми и субсидии, както и участието на Фонда в такива заеми и субсидии чрез операциите му по втората сметка следва да не надвишават общия размер на средствата по втората сметка.
 3. Фондът може да отпуска или да участва в отпускането на заеми и безвъзмездни субсидии, с изключение на частта от пряко внесения капитал, която е разпределена за втората сметка, за финансиране на други мерки в областта на суровините, освен създаването на складови запаси, като използва средства от втората сметка в съответствие с разпоредбите на настоящото споразумение, и по-конкретно съобразно следните условия:
 а)
 Мерките следва да бъдат мерки за развитие в областта на суровините, които са насочени към подобряване на структурните условия на пазарите и повишаване на дългосрочната конкурентноспособност и перспективите за конкретни суровини. Тези мерки включват изследвания и развитие, повишаване на производителността, пазарна реализация и мерки, които са предназначени да подпомагат самостоятелно, по правило чрез съвместно финансиране или чрез оказване на техническа помощ, вертикалната диверсификация на бързоразвалящи се стоки и други суровини, чиито проблеми не могат да бъдат решени в достатъчна степен чрез създаването на складови записи, или в допълнение към или в подкрепа на дейности по създаването на складови записи.
 б)
 Мерките следва да се предлагат и осъществяват съвместно от производители и потребители в рамките на международен орган за суровини.
 в)
 Операциите на Фонда по втората сметка могат да приемат формата на заеми и безвъзмездни субсидии за международен орган за суровини или за негов орган, или за определен от този международен орган за суровини член или членове, при условия, които изпълнителният съвет счита за целесъобразни предвид икономическото положение на международния орган за суровини или на заинтересования член или членове и естеството и изискванията на предлаганата операция. Тези заеми могат да се обезпечават с държавни или други подходящи гаранции от международния орган за суровини или от определения от него член или членове.
 г)
 Международният орган за суровини, който предлага проект за финансиране чрез втората сметка на Фонда, представя на Фонда подробно писмено предложение, в което се посочва целта, продължителността, местонахождението и разходите за проекта, както и органът, който отговаря за неговото изпълнение.
 д)
 Преди да се отпусне заем или безвъзмездна субсидия, управляващият директор представя на изпълнителния съвет подробна оценка на предложението заедно с формулираните от него препоръки и по целесъобразност становището на Консултативния комитет в съответствие с разпоредбите на член 25, параграф 2. Решенията


text:
за подбор и одобрение на проекти се вземат от изпълнителния съвет с квалифицирано мнозинство в съответствие с разпоредбите на настоящото споразумение и на приетите съгласно споразумението правила и разпоредби за операциите на Фонда.
 е)
 За извършването на оценка на представените му за финансиране предложения за проекти Фондът по правило ползва услугите на международни или регионални институции и по целесъобразност може да ползва услугите на други компетентни органи и специализирани в съответната област консултанти. Фондът може също така да възлага на тези институции управлението на заеми или безвъзмездни субсидии, както и упражняването на контрол на изпълнението на финансираните от него проекти. Тези институции, органи и консултанти се подбират според утвърдени от управителния съвет правила и разпоредби.
 ж)
 При отпускането или участието в заем Фондът надлежно отчита перспективите за изпълнение на задълженията на заемополучателя и на евентуалния гарант спрямо Фонда във връзка с тези сделки.
 з)
 Фондът сключва с международния орган за суровини, с негов орган и със заинтересования член или членове споразумение, в което се посочват сумите, условията за заема или безвъзмездната субсидия, като наред с другото се предвиждат евентуални държавни или други подходящи гаранции в съответствие с разпоредбите на настоящото споразумение и на евентуално установените от Фонда правила и разпоредби.
 и)
 Средствата, които трябва да се предоставят под формата на операция за финансиране, се предоставят на бенефициера единствено за покриване на действително извършените разходи във връзка с проекта.
 й)
 Фондът не рефинансира проекти, които първоначално са финансирани от други източници.
 к)
 Заемите се погасяват във валутата или валутите, в които са отпуснати.
 л)
 Доколкото е възможно Фондът избягва дублиране на дейностите си по втората сметка с дейности на съществуващи международни и регионални финансови институции, но може да участва в съвместно финансиране с такива институции.
 м)
 При определяне на приоритетите си за използване на средствата по втората сметка Фондът отдава дължимото предпочитание на суровини, които представляват интерес за най-слабо развитите страни.
 н)
 При разглеждането на проекти по втората сметка се отдава дължимото предпочитание на суровините, които представляват интерес за развиващите се страни, особено на суровините, които се произвеждат от малки производители износители.
 о)
 Фондът държи сметка за това да не се използват несъразмерно големи суми от средствата по втората сметка в полза на конкретна суровина.
 4. Сключените от Фонда заеми за втората сметка в съответствие с разпоредбите на член 16, параграф 5, буква а) са съобразени с правилата и разпоредбите, които трябва да бъдат приети от управителния съвет, и подлежат на следните изисквания:
 а)
 Тези заеми се сключват при привилегировани условия, които се определят в приетите от Фонда правила и разпоредби, а приходите от тях не се отпускат повторно в заем при по-благоприятни условия от условията, при които същите са придобити.
 б)
 За целите на счетоводната отчетност, приходите от заеми се държат в заемна сметка, а държането, използването, ангажирането, инвестирането или разпореждането по друг начин със средствата по тази сметка се извършват съвсем отделно от останалите средства на Фонда, включително останалите средства по втората сметка.
 в)
 Останалите средства на Фонда, включително другите средства по втората сметка, не се обременяват със загуби


text:
или не се използват за погасяване на задължения, които призтичат от операции или други дейности със средствата по тази заемна сметка.
 г)
 Сключването на заеми за втората сметка се одобрява от изпълнителния съвет.
 ГЛАВА VII
 ОРГАНИЗАЦИЯ И УПРАВЛЕНИЕ
 Член 19
 Устройство на Фонда
 Фондът има управителен съвет, изпълнителен съвет, управляващ директор и необходимия брой щатни служители за изпълнение на неговите функции.
 Член 20
 Управителен съвет
 1. Всички правомощия на Фонда са предоставени на управителния съвет.
 2. Всеки член определя един управител и един заместник, които участват в състава на управителния съвет. Заместникът може да участва в заседанията, но има право на глас само при отсъствие на титуляра.
 3. Управителният съвет може да делегира на изпълнителния съвет упражняването на всички правомощия на управителния съвет, с изключение на следните правомощия:
 а)
 определяне на принципната политика на Фонда;
 б)
 договаряне на условията за присъединяване към настоящото споразумение в съответствие с разпоредбите на член 56;
 в)
 временно лишаване от членски права;
 г)
 увеличаване или намаляване на акциите от пряко внесения каритал;
 д)
 приемане на изменения на настоящото споразумение;
 е)
 прекратяване на функционирането на Фонда и разпределяне на активите на Фонда в съответствие с разпоредбите на глава IХ;
 ж)
 назначаване на управляващия директор;
 з)
 вземане на решения по жалби на членове срещу решения на изпълнителния съвет относно тълкуването или прилагането на настоящото споразумение;
 и)
 одобряване на проверения от одитори годишен счетоводен отчет на Фонда;
 й)
 вземане на решения по член 16, параграф 4 във връзка с нетните приходи след учредяването на специалния резерв;
 к)
 одобряване на предложени споразумения за асоцииране;
 л)
 одобряване на предложени споразумения с други международни организации в съответствие с разпоредбите на член 29, параграфи 1 и 2;
 м)
 вземане на решения за попълване на средствата по втората сметка в съответствие с разпоредбите на член 13.
 4. Управителният съвет провежда едно годишно заседание и извънредни заседания, когато вземе решение за това или по искане на 15 управители, които притежават най-малко една четвърт от общия брой на разпределените гласове, или по искане на изпълнителния съвет.
 5. Кворумът за заседанията на управителния съвет се образува от мнозинството на управителите, които притежават не по-малко от две трети от общия брой на разпределените гласове.
 6. Управителният съвет определя с квалифицирано мнозинство от три четвърти правилата и разпоредбите, които счита за необходими за функционирането на Фонда, и които следва да бъдат съобразени с разпоредбите на настоящото споразумение.
 7. Управителите и техните заместници не получават възнаграждение от Фонда, освен ако управителният съвет реши с квалифицирано мнозинство да им се изплащат дневни и пътни разходи в разумен размер във връзка с присъствието им на заседания.
 8. На всяко годишно заседание управителният съвет избира председател от състава на управителите. Председателят заема длъжност до избирането на неговия правоприемник. Той може да се преизбира за още един последователен мандат.
 Член 21
 Гласуване в управителния съвет
 1. Гласовете в управителния съвет се разпределят между държавите-членки в съответствие с приложение Г.
 2. По възможност, решенията в рамките на управителния съвет се вземат без гласуване.
 3. Ако в настоящото споразумение не е предвидено друго, решенията по


text:
всички въпроси, които са поставени за разглеждане от управителния съвет, се вземат с обикновено мнозинство.
 4. Управителният съвет може по силата на правила и разпоредби да установи процедура, по която изпълнителният съвет да може да получава прието с гласуване решение на управителния съвет по конкретен въпрос, без да се свиква заседание на управителния съвет.
 Член 22
 Изпълнителен съвет
 1. Изпълнителният съвет отговаря за оперативната дейност на Фонда и докладва за това пред управителния съвет. За целта изпълнителният съвет упражнява правомощията, които са му предоставени по силата на други текстове на настоящото споразумение, или които са му делегирани от управителния съвет. При упражняването на всички делегирани правомощия изпълнителният съвет взема решения със същото мнозинство, с което тези решения би следвало да се вземат в случай, че съответните правомощия се упражняват от управителния съвет.
 2. Управителният съвет избира 28 изпълнителни директори и по един заместник на всеки изпълнителен директор по предвидения в приложение Д ред.
 3. Всеки изпълнителен директор и негов заместник се избират за срок от две години и могат да бъдат преизбирани. Те заемат длъжността си до избирането на техните правоприемници. Заместник може да участва в заседанията, но има право на глас само при отсъствие на титуляра.
 4. Изпълнителният съвет упражнява функциите си в седалището на Фонда и заседанията му се свикват, когато дейността на Фонда го изисква.
 5.
 а)
 Изпълнителните директори и техните заместници не получават възнаграждение от Фонда. Въпреки това, Фондът може да им изплаща разумни дневни и пътни разходи във връзка с присъствието им на заседания.
 б)
 Независимо от разпоредбите на буква а) по-горе, изпълнителните директори и техните заместници получават възнаграждение от Фонда, ако управителният съвет вземе решение с квалифицирано мнозинство те да работят за Фонда на пълен работен ден.
 6. Кворум за заседанията на изпълнителния съвет се образува с мнозинство на изпълнителните директори, които притежават не по-малко от две трети от общия брой на разпределените гласове.
 7. Изпълнителният съвет кани изпълнителните ръководители на асоциираните международни организации за суровини и на международните органи за суровини да участват в обсъжданията на изпълнителния съвет без право на глас.
 8. Изпълнителният съвет кани генералния секретар на УНКТАД да присъства като наблюдател на заседанията на изпълнителния съвет.
 9. Изпълнителният съвет може да кани представителите на други заинтересовани международни органи да присъстват като наблюдатели на неговите заседания.
 Член 23
 Гласуване в изпълнителния съвет
 1. Всеки изпълнителен директор има право да участва в гласуването с броя гласове, които са разпределени на участниците, които той представлява. Тези гласове не е необходимо да се подават като едно цяло.
 2. По възможност, решенията в рамките на изпълнителния съвет се вземат без гласуване.
 3. Ако в настоящото споразумение не е предвидено друго, решенията по всички въпроси, които са поставени за разглеждане от изпълнителния съвет, се вземат с обикновено мнозинство.
 Член 24
 Управляващ директор и служители
 1. Управляващият директор се назначава от управителния съвет с квалифицирано мнозинство. Ако към момента на назначаването му назначеното лице е управител, изпълнителен директор или заместник, той се оттегля от заемания от него пост преди да встъпи в длъжност като управляващ директор.
 2.


text:
Управляващият директор ръководи обичайната дейност на Фонда под ръководството на управителния съвет и на изпълнителния съвет.
 3. Управляващият директор е главното административно длъжностно лице на Фонда и председател на изпълнителния съвет, и участва в неговите заседания без право на глас.
 4. Мандатът на управляващия директор е четири години и той може да бъде преназначаван за още един последователен мандат. Въпреки това, той престава да заема длъжността по решение на управителния съвет, взето с квалифицирано мнозинство.
 5. Управляващият директор отговаря за организацията, назначаването и освобождаването на служителите в съответствие с приетия от Фонда правилник за служителите. При назначаването на служителите, като се ръководи от първостепенната цел да се осигурят най-високи стандарти за ефективност и техническа компетентност, управляващият директор надлежно отчита необходимостта от набиране на служители на възможно най-широк географски принцип.
 6. При изпълнение на своите функции управляващият директор и щатните служители се отчитат единствено пред Фонда и пред никой друг орган. Всеки член зачита международния характер на тези функции и се въздържа от опити за оказване на влияние върху управляващия директор или върху който и да е от щатните служители при изпълнението на техните функции.
 Член 25
 Консултативен комитет
 1.
 а)
 Като отчита необходимостта от възможно най-бързо въвеждане в действие на втората сметка, управителният съвет възможно най-скоро създава, в съответствие с правила и разпоредби, които трябва да бъдат приети от него, консултативен комитет, който да улеснява операциите по втората сметка.
 б)
 При определянето на състава на консултативния комитет се отдава дължимото внимание на необходимостта от широко и справедливо географско разпределение, индивидуален опит по въпросите на развитието в областта на суровините и необходимостта от осигуряване на широко представителство на интереси, включително интересите на доброволни вносители.
 2. Функциите на консултативния комитет са:
 а)
 да консултира изпълнителния съвет по техническите и икономическите аспекти на предлаганите на Фонда от международни органи за суровини програми и проекти за финансиране и съвместно финансиране чрез втората сметка и относно предимството, което следва да се отдава на тези предложения;
 б)
 да консултира по негово искане изпълнителния съвет по специфични аспекти, свързани с оценката на конкретни проекти, които се разглеждат за финансиране чрез втората сметка;
 в)
 да консултира изпълнителния съвет относно насоките и критериите за определяне на съответните приоритети между мерките, които попадат в приложното поле на втората сметка, за оценка на процедурите за предоставяне на помощ чрез отпускане на заеми и безвъзмездни субсидии и за участие в съвместно финансиране с други международни финансови институции и други организации;
 г)
 да предоставя коментари по докладите на управляващия директор относно контрола, изпълнението и оценката на проекти, които се финансират чрез втората сметка.
 Член 26
 Разпоредби относно бюджета и финансовата проверка
 1. Административните разходи на Фонда се покриват от приходите по първата сметка.
 2. Управляващият директор изготвя годишен административен бюджет, който се разглежда от изпълнителния съвет, който от своя страна заедно с препоръките си го изпраща за одобрение от управителния съвет.
 3. Управляващият директор организира извършването на годишна финансова проверка на счетоводните отчети на Фонда от независими външни одитори. След като бъде разгледан от изпълнителния съвет, провереният от одитори счетоводен отчет, заедно с


text:
препоръките на изпълнителния съвет, се изпраща за одобрение от управителния съвет.
 Член 27
 Местонахождение на седалището
 Местонахождението на седалището на Фонда се определя с решение на управителния съвет, което се взема с квалифицирано мнозинство и по възможност на първото годишно заседание на управителния съвет. По решение на управителния съвет Фондът може при необходимост да открива бюра на територията на който и да е член.
 Член 28
 Публикуване на доклади
 Фондът издава и изпраща до членовете годишен доклад, който съдържа проверен от одитори счетоводен отчет. След приемането му от управителния съвет, този доклад и счетоводният отчет се изпращат за сведение до Генералната асамблея на Организацията на обединените нации, Съвета за търговия и развитие на УНКТАД, асоциираните международни организации за суровини и други заинтересовани международни организации.
 Член 29
 Взаимоотношения с Организацията на обединените нации и други организации
 1. Фондът може да встъпи в преговори с Организацията на обединените нации за сключване на споразумение за създаване на взаимоотношения между Организацията на обединените нации и Фонда като една от специализираните агенции по член 57 от Устава на Организацията на обединените нации. Всяко сключено споразумение в съответствие с разпоредбите на член 63 от Устава трябва да бъде одобрено от управителния съвет по препоръка на изпълнителния съвет.
 2. Фондът може да осъществява тясно сътрудничество с УНКТАД и организациите в системата на Организацията на обединените нации, други междуправителствени организации, международни финансови институции, неправителствени организации и държавни органи с компетентност в свързани области на дейност, и по преценка за целесъобразност, да сключва споразумения с такива органи.
 3. По решение на изпълнителния съвет Фондът може да установява работни взаимоотношения с органите по параграф 2 от настоящия член.
 ГЛАВА VIII
 ОТТЕГЛЯНЕ И ВРЕМЕННО ЛИШАВАНЕ ОТ ЧЛЕНСКИ ПРАВА И ОТТЕГЛЯНЕ НА АСОЦИИРАНИ МЕЖДУНАРОДНИ ОРГАНИЗАЦИИ ЗА СУРОВИНИ
 Член 30
 Оттегляне на членове
 С изключение на предвиденото в член 35, параграф 2, буква б) и съобразно разпоредбите на член 32, даден член може по всяко време да се оттегли от Фонда чрез изпращане на писмено уведомление до Фонда. Оттеглянето влиза в сила на посочената в уведомлението дата, която не може да бъде по-малко от 12 месеца след датата на получаване на уведомлението от Фонда.
 Член 31
 Временно лишаване от членски права
 1. С изключение на предвиденото в член 35, параграф 2, буква б), ако член не изпълнява финансовите си задължения към Фонда, управителният съвет може с квалифицирано мнозинство временно да го лиши от членски права. Отстраненият по този начин член автоматично се лишава от членски права за една година от датата на отстраняването му, освен ако управителният съвет вземе решение за удължаване на срока на отстраняването с допълнителен период от една година.
 2. Когато управителният съвет се увери, че лишеният от права член е изпълнил финансовите си задължения към Фонда, той напълно възстановява неговите членски права.
 3. През периода, в който е лишен от членски права, съответният член няма право да упражнява никакви права, които произтичат от настоящото споразумение, освен правото на оттегляне и арбитраж при прекратяване на функционирането на Фонда, но остава задължен да изпълнява всички свои задължения, които произтичат от настоящото


text:
споразумение.
 Член 32
 Уреждане на сметки
 1. При прекратяване на членството на определен член същият остава задължен да изпълни исканията за плащания във връзка със задължения към Фонда, които са отправени от Фонда преди и към датата, на която той престава да бъде член. Той остава задължен да изпълнява и задълженията си по отношение на гаранционния капитал до предприемането на удовлетворителни за Фонда мерки, които съответстват на разпоредбите на член 14, параграфи от 4 до 7. Във всяко споразумение за асоцииране се предвижда, че ако участник в съответната асоциирана международна организация за суровини престане да бъде член, асоциираната международна организация за суровини гарантира предприемането на такива мерки не по-късно от датата, на която членът престава да бъде член.
 2. При прекратяване на членството на определен член Фондът организира обратното изкупуване на неговите акции в съответствие с разпоредбите на член 16, параграфи 2 и 3 като част от уреждането на сметките с този член и заличава гаранционния му капитал, при условие че са изпълнени задълженията и изискванията, посочени в параграф 1 от настоящия член. Цената за обратно изкупуване на акциите се определя от стойността, която е посочена в счетоводните книги на Фонда към датата на прекратяване на членството на съответния член, при условие че Фондът може да използва всяка дължима на това основание сума на члена за покриване на евентуално негово неизпълнено задължение към Фонда съобразно разпоредбите на параграф 1 от настоящия член.
 Член 33
 Оттегляне на асоциирани международни организации за суровини
 1. Съобразно условията на споразумението за асоцииране, асоциирана международна организация за суровини може да се оттегли от асоциацията с Фонда, при условие че съответната асоциирана международна организация за суровини погаси всички неизплатени заеми, които е получила от Фонда преди датата на влизане в сила на оттеглянето. Асоциираната международна организация за суровини и участниците в нея остават задължени единствено да изпълнят исканията за плащания във връзка с техни задължения към Фонда, които са отправени от Фонда преди тази дата.
 2. Когато асоциирана международна организация за суровини престане да бъде асоциирана към Фонда, след като бъдат изпълнени задълженията, посочени в параграф 1 от настоящия член, Фондът:
 а)
 организира възстановяването на всички парични депозити и връщането на всички складови записи, които той държи за сметка на тази асоциирана международна организация за суровини;
 б)
 организира възстановяването на всички парични средства в брой, които са депозирани вместо гаранционен капитал и заличава съответния гаранционен капитал и гаранции.
 ГЛАВА IХ
 ВРЕМЕННО СПИРАНЕ И ПРЕКРАТЯВАНЕ НА ОПЕРАЦИИТЕ И УРЕЖДАНЕ НА ЗАДЪЛЖЕНИЯ
 Член 34
 Временно спиране на операциите
 В спешни случаи изпълнителният съвет може временно да спира операциите на Фонда, които счита за необходимо, до създаването на възможност за допълнително разглеждане и предприемане на действия от управителния съвет.
 Член 35
 Прекратяване на операциите
 1. Управителният съвет може да прекратява операциите на Фонда с решение, взето чрез гласуване на две трети от общия брой на управителите, които притежават не по-малко от три четвърти от общия брой на разпределените гласове. След такова прекратяване Фондът незабавно преустановява всички дейности, освен тези, които са необходими за обичайното реализиране и съхранение на неговите


text:
активи и за погасяване на непогасените му задължения.
 2. До окончателното погасяване на задълженията му и окончателното разпределение на активите му Фондът продължава да съществува и всички произтичащи от настоящото споразумение права и задължения на Фонда и на неговите членове остават в сила, с изключение на това, че:
 а)
 Фондът не е длъжен да осигурява теглене на депозити при поискване от асоциирана международна организация за суровини в съответствие с разпоредбите на член 17, параграф 10, буква а) или да отпуска нови заеми на асоциирани международни организации за суровини в съответствие с разпоредбите на член 17, параграф 10, буква б);
 б)
 Никой член не може да се оттегля или временно да се лишава от членски права след вземането на решение за прекратяване.
 Член 36
 Уреждане на задължения: общи разпоредби
 1. Изпълнителният съвет предприема необходимите мерки, с които да гарантира обичайното реализиране на активите на Фонда. Преди да извърши каквито и да е плащания към кредиторите, които имат право на преки искове, изпълнителният съвет взема с квалифицирано мнозинство предохранителни мерки или мерки, които по негова собствена преценка са необходими, за да се гарантира пропорционално разпределение между притежателите на условни вземания и кредиторите, които имат право на преки искове.
 2. Не се извършва разпределение на активи в съответствие с разпоредбите на настоящата глава, докато:
 а)
 не бъдат уредени или не бъдат предвидени необходимите мерки за уреждане на всички задължения по съответната сметка; и
 б)
 управителният съвет не вземе решение с квалифицирано мнозинство за извършване на разпределение.
 3. След вземането на решение от управителния съвет в съответствие с разпоредбите на параграф 2, буква б) от настоящия член, изпълнителният съвет извършва последващи разпределения на всички евентуално оставащи активи по съответната сметка до разпределянето на всички активи. Това разпределение в полза на член или участник в асоциирана международна организация за суровини, който не е член, е обусловено от условието за предварително уреждане на всички неудовлетворени претенции на Фонда срещу съответния член или участник и се извършва по време и във валута или други активи, които управителният съвет счита за справедливи.
 Член 37
 Уреждане на задължения: първа сметка
 1. Всички непогасени заеми, които са отпуснати на асоциирани международни организации за суровини за операции по първата сметка към момента на вземането на решение за прекратяване на операциите на Фонда, се погасяват от съответната асоциирана международна организация за суровини в срок от 12 месеца от датата на решението за прекратяване. При погасяването на тези заеми складовите записи във връзка с тях, които са заложени или преотстъпени за доверително управление в полза на Фонда, се връщат на асоциираните международни организации за суровини.
 2. Заложените или преотстъпени за доверително управление в полза на Фонда складови записи за суровини, които са придобити чрез депозирани парични средства в брой на асоциирани международни организации за суровини, се връщат на тези асоциирани международни организации за суровини по начин, който съответства на използването на паричните депозити и на излишъците, посочени в параграф 3, буква б) от настоящия член, при условие че тези асоциирани международни организации за суровини изцяло са изпълнили задълженията си към Фонда.
 3. Посочените


text:
по-долу задължения, които са поети от Фонда по отношение на операции по първата сметка, се погасяват едновременно и по един и същи начин чрез използване на активите по първата сметка в съответствие с разпоредбите на член 17, параграфи от 12 до 14:
 а)
 задължения към кредитори на Фонда; и
 б)
 задължения към асоциирани международни организации за суровини по отношение на държаните във Фонда парични депозити и излишъци в съответствие с разпоредбите на член 14, параграфи 1, 2, 3 и 8 при условие че тези асоциирани международни организации за суровини изцяло са изпълнили задълженията си към Фонда.
 4. Разпределението на всички евентуално оставащи активи по първата сметка се извършва на следния принцип и в следната последователност:
 а)
 Сумите в размер до стойността на евентуално изискания и платен от членовете капитал в съответствие с разпоредбите на член 17, параграф 12, буква г) и параграф 13 се разпределят между тези членове пропорционално на дяловете им в общата стойност на този изискан и платен гаранционен капитал;
 б)
 Сумите в размер до стойността на евентуално изисканите и платени гаранции в съответствие с разпоредбите на член 17, параграф 12, буква г) от участниците в асоциирана международна организация за суровини, които не са членове, се разпределят между тези участници пропорционално на дяловете им в общата стойност на тези изискани и платени гаранции.
 5. Разпределението на всички активи по първата сметка, които остават след предвиденото в параграф 4 от настоящия член разпределение, се извършва между членовете пропорционално на записаните от тях акции от пряко внесения капитал, който е разпределен за първата сметка.
 Член 38
 Уреждане на задължения: втора сметка
 1. Задълженията, които са поети от Фонда по отношение на операции по втората сметка, се погасяват чрез използване на средствата по втората сметка в съответствие с разпоредбите на член 18, параграф 4.
 2. Разпределението на евентуално оставащите активи по втората сметка се извършва първо между членовете до стойността на записаните от тях акции от пряко внесения капитал, който е разпределен за тази сметка в съответствие с разпоредбите на член 10, параграф 3, а след това между вносителите в тази сметка пропорционално на дела им в общия размер на внесената сума съобразно разпоредбите на член 13.
 Член 39
 Уреждане на задължения: други активи на Фонда
 1. Всички други активи се реализират на датата или датите, които трябва да бъдат определени от управителния съвет по препоръка на изпълнителния съвет, и по ред, определен от изпълнителния съвет с квалифицирано мнозинство.
 2. Реализираните приходи от продажбата на такива активи се използват за пропорционално погасяване на задълженията, посочени в член 37, параграф 3 и член 38, параграф 1. Всички евентуално оставащи активи се разпределят първо на принципа и в последователността, определени в член 37, параграф 4, а след това между членовете пропорционално на записаните от тях акции от пряко внесения капитал.
 ГЛАВА Х
 СТАТУТ, ПРИВИЛЕГИИ И ИМУНИТЕТИ
 Член 40
 Цели
 За да може Фондът да изпълнява възложените му функции, на територията на всеки член Фондът се ползва с предвидените в настоящата глава статут, привилегии и имунитети.
 Член 41
 Правно положение на Фонда
 Фондът притежава


text:
пълна юридическа правосубектност, и по-конкретно той е правоспособен да сключва международни споразумения с държави и международни организации, да сключва договори, да придобива и отчуждава недвижимо имущество и да води съдебни дела.
 Член 42
 Съдебен имунитет
 1. Фондът се ползва с имунитет срещу всякакви форми на съдебно преследване, с изключение на евентуално предявени съдебни искове срещу Фонда:
 а)
 от заемодатели на средства, взети назаем от Фонда, по отношение на тези средства;
 б)
 от купувачи или приносители на емитирани от Фонда ценни книжа, по отношение на тези ценни книжа; и
 в)
 от цесионери и правоприемници на горепосочените лица, по отношение на гореспоменатите сделки.
 Такива съдебни искове могат да се предявяват само пред компетентни съдилища, на които Фондът и другата страна писмено са се споразумяли да бъдат подведомствени тези съдебни искове. Въпреки това, при отсъствие на разпоредба относно компетентния съд, или ако споразумението относно компетентността на тези съдилища е недействително по други причини, освен поради неизправност на страната, която предявява съдебен иск срещу Фонда, такъв съдебен иск може да се предявява пред компетентен съд по местонахождение на седалището на Фонда или на мястото, където Фондът е назначил свой представител за приемане на съдебни книжа или известия.
 2. Срещу Фонда не могат да се предявяват съдебни искове от членове, асоциирани международни организации за суровини, международни органи за суровини или участници в тях, или от лица, които действат от тяхно име, или които имат претенции спрямо тях, освен в случаите, предвидени в параграф 1 от настоящия член. Независимо от това, асоциираните международни организации за суровини, международните органи за суровини или участниците в тях могат да прибягват да евентуално предвидените в споразуменията с Фонда особени процедури за уреждане на споровете между тях и Фонда, а в случай на членове, до предвидените за това процедури в настоящото споразумение и в евентуално приетите от Фонда правила и разпоредби.
 3. Независимо от разпоредбите на параграф 1 от настоящия член, имуществото и активите на Фонда, независимо от тяхното местонахождение и в чие владение попадат, се ползват с имунитет срещу претърсване, всякакви форми на отнемане, лишаване от право на откупуване на заложено имущество, изземване, всякакви форми на запор, съдебни възбрани или други съдебни разпореждания, които възпрепятстват разходването на средства или касаят или възпрепятстват разпореждането със складови запаси от суровини или складови записи, както и срещу всякакви други привременни мерки преди произнасянето на съдебно решение срещу Фонда от компетентен съд в съответствие с разпоредбите на параграф 1 на настоящия член. Фондът може да се договаря с кредиторите си за ограничаване на имуществото или активите на Фонда, срещу които може да се извършва изпълнение съгласно постановено окончателно съдебно решение.
 Член 43
 Имунитет на активите по отношение на други действия
 Имуществото и активите на Фонда, независимо от тяхното местонахождение и в чие владение попадат, се ползват с имунитет срещу претърсване, изземване, конфискация, отчуждаване и всякакви други форми на вмешателство или отнемане по разпореждане на орган на изпълнителната или законодателната власт.
 Член 44
 Имунитет на архивите
 Архивите на Фонда, независимо от тяхното местонахождение, са неприкосновени.
 Член 45
 Освобождаване на активите от ограничения
 До необходимата степен


text:
за осъществяване на предвидените в настоящото споразумение операции и съобразно разпоредбите на настоящото споразумение, всички имущества и активи на Фонда не подлежат на ограничения, нормативни разпоредби, проверки и мораториуми от всякакъв характер.
 Член 46
 Привилегии по отношение на съобщенията
 Доколкото това е съвместимо с евентуално действаща и сключена под егидата на Международния съюз за далекосъобщения международна конвенция в областта на далекосъобщенията, по която определен член е страна, всяка страна прилага спрямо официалните съобщения на Фонда същия режим, който се прилага за официалните съобщения на другите членове.
 Член 47
 Имунитети и привилегии на определени физически лица
 Всички управители, изпълнителни директори, техните заместници, управляващият директор, членовете на консултативния комитет, експертите, които изпълняват възложени от Фонда задачи, и щатните служители на Фонда, с изключение на вътрешния обслужващ персонал:
 а)
 се ползват със съдебен имунитет по отношения на извършените от тях действия в служебно качество, освен когато Фондът им отнеме този имунитет;
 б)
 когато не са граждани на съответната държава-членка, те и членовете на семейството им, с които живеят в едно домакинство, се ползват със същите имунитети по отношение на имиграционни ограничения, изисквания за регистрация на чужденци и задължения за отбиване на гражданска или военна служба, и със същите облекчения по отношение на валутни ограничения, с каквито се ползват в съответната държава-членка представителите, длъжностните лица и служителите със съпоставим ранг на други международни финансови институции, в които членува съответната държава-членка;
 в)
 се ползват със същия режим по отношение на облекчения при пътуване, каквито всяка държава-членка прилага спрямо представителите, длъжностните лица и служителите със съпоставим ранг на други международни финансови институции, в които членува съответната държава-членка.
 Член 48
 Имунитет по отношение на данъчно облагане
 1. В кръга на официалната си дейност Фондът, неговите активи, имущество, доходи, операции и сделки, които се допускат от разпоредбите на настоящото споразумение, са освободени от всички видове пряко данъчно облагане и от всякакви мита върху стоките, които се внасят или изнасят за негово служебно ползване, при условие че това не възпрепятства никой от членовете да облага с обичайните си данъци и мита стоките с произход от територията на съответния член, които при каквито и да е обстоятелства са конфискувани от Фонда. Фондът не предявява претенции за освобождаване от данъци, чийто размер не надвишава размера на комисион ните за предоставени услуги.
 2. При закупуване от или от името на Фонда на стоки или услуги със значителна стойност, които са необходими за официалната дейност на Фонда, и когато цената на тези покупки включва данъци или мита, в допустимата степен и съгласно законодателството на съответния член, този член предприема подходящи мерки за освобождаване от такива данъци или мита или за тяхното възстановяване. Стоките, които са внесени или закупени по силата на предвидено в настоящия член освобождаване, не се продават или другояче отчуждават на територията на члена, който е предоставил облекчението, освен при договорени с този член условия.
 3. Членовете не облагат с данъци заплатите и възнагражденията или други форми на заплащане от Фонда на управителите, изпълнителните директори, техните заместници, членовете на консултативния комитет, управляващия директор, щатните служители и експертите, които не са техни


text:
граждани или поданици и които изпълняват възложени от Фонда задачи.
 4. Облигациите или ценните книжа, които са емитирани или гарантирани от Фонда, включително дивидентите или лихвите по тях, независимо от техния държател, не подлежат на данъчно облагане:
 а)
 което съставлява дискриминационна мярка по отношение на тези облигации или ценни книжа единствено заради това, че същите са емитирани или гарантирани от Фонда; или
 б)
 ако единственото правно основание за такова облагане е мястото, където или валутата, в която те са емитирани, изискуеми или платени, или местонахождението на поддържано от Фонда бюро и място на осъществяване на стопанска дейност.
 Член 49
 Отнемане на имунитети, облекчения и привилегии
 1. Имунитетите, облекченията и привилегиите, които са предвидени в настоящата глава, се предоставят в интерес на Фонда. В степен и при условия, определени от Фонда, същият може да отнема предвидените в настоящата глава имунитети, облекчения и привилегии, когато това не би накърнило интересите на Фонда.
 2. Управляващият директор има правомощието, което може да му бъде делегиран от управителния съвет, да отнема имунитета на всеки служител и на експертите, които изпълняват възложени от Фонда задачи, в случаите, когато имунитетът би възпрепятствал осъществяването на правосъдие, и когато същият може да бъде отнет без да се накърняват интересите на Фонда.
 Член 50
 Прилагане на разпоредбите на настоящата глава
 Всеки член предприема необходимите действия за въвеждане в сила на своята територия на посочените в настоящата глава принципи и задължения.
 ГЛАВА ХI
 ИЗМЕНЕНИЯ
 Член 51
 Изменения
 1.
 а)
 Всяко отправено от член предложение за изменение на настоящото споразумение се съобщава на всички членове от управляващия директор и се представя за разглеждане от изпълнителния съвет, който представя препоръките си по предложението на управителния съвет.
 б)
 Всяко отправено от изпълнителния съвет предложение за изменение на настоящото споразумение се съобщава на всички членове от управляващия директор и се представя за разглеждане от управителния съвет.
 2. Измененията се приемат от управителния съвет с квалифицирано мнозинство от три четвърти. Измененията влизат в сила шест месеца след приемането им, освен ако управителният съвет определи друго.
 3. Независимо от разпоредбите на параграф 2 от настоящия член, всяко изменение, с което се изменя:
 а)
 правото на член да се оттегли от Фонда;
 б)
 всяко предвидено в настоящото изискване за мнозинство при гласуване;
 в)
 предвиденото в член 6 ограничаване на отговорността;
 г)
 правото да се записват или да не се записват акции от пряко внесения капитал в съответствие с разпоредбите на член 9, параграф 5;
 д)
 процедурата за внасяне на изменения в настоящото споразумение,
 влиза в сила, след като бъде прието от всички членове. Изменението се счита за прието, освен ако член писмено уведоми управляващия директор за възражението си в срок от шест месеца след приемане на изменението. По искане на даден член управителният съвет може да удължава този срок в момента на приемането на изменението.
 4. Управляващият директор незабавно уведомява всички членове и депозитаря за всички приети изменения и за датата, на която те влизат в сила.
 ГЛАВА ХII
 ТЪЛКУВАНЕ И АРБИТРАЖ
 Член 52
 Тълкуване
 1. Всички въпроси относно тълкуването или прилагането на разпоредбите на настоящото споразумение, които


text:
възникват между даден член и Фонда или между членове, се представят за решаване от изпълнителния съвет. Съответният член или членове имат право да участват в обсъжданията на изпълнителния съвет при разглеждане на въпроса в съответствие с правила и разпоредби, които трябва да бъдат приети от управителния съвет.
 2. Във всички случаи, когато изпълнителният съвет се е произнесъл с решение по параграф 1 от настоящия член, всеки член може в срок от три месеца от датата на уведомлението за решението да изиска въпросът да бъде отнесен за разглеждане от управителния съвет, който на следващото си заседание взема решение с квалифицирано мнозинство от три четвърти. Решението на управителния съвет е окончателно.
 3. Когато управителният съвет не е успял да постигне решение в съответствие с разпоредбите на параграф 2 от настоящия член, по искане на член, отправено в срок от три месеца след последния ден за обсъждане на въпроса от управителния съвет, въпросът се предава за решаване чрез арбитраж по предвидения за това ред в член 53, параграф 2.
 Член 53
 Арбитраж
 1. Всички спорове между Фонда и оттеглил се член или между Фонда и член по време на прекратяване на функционирането на Фонда се предават за решаване чрез арбитраж.
 2. Арбитражният съд се състои от трима арбитри. Всяка страна по спора назначава един арбитър. Двамата назначени по този начин арбитри назначават третия арбитър, който е председател на арбитражната колегия. Ако в срок от 45 след получаване на искането за арбитраж нито една от страните не е назначила арбитър, или ако в срок от 30 дни от назначаването на двамата арбитри не е назначен третият арбитър, всяка от страните може да поиска от председателя на Международния съд или от друг евентуално определен орган съгласно приетите от управителния съвет правила и разпоредби да назначи арбитър. В случай на отправено искане в съответствие с разпоредбите на настоящия параграф до председателя на Международния съд за назначаване на арбитър, ако председателят е гражданин на държава, която е страна по спора, или ако не е в състояние да изпълнява служебните си задължения, правото за назначаване на арбитър преминава върху заместник-председателя на съда, или ако по отношение на него са налице сходни пречки, върху най-възрастния от състава на съда, по отношение на когото не съществуват такива пречки, и който има най-голям съдийски стаж. Арбитражната процедура се определя от арбитрите, но председателят има пълното правмощие да решава всички процедурни въпроси във всички случаи на несъгласие по тях. Гласуването с мнозинство на арбитрите е достатъчно за вземане на решение, което е окончателно и има обвързваща сила за страните.
 3. Ако в съответното споразумение за асоцииране не е предвидена друга арбитражна процедура, всички спорове между Фонда и асоциираната международна организация за суровини се решават по арбитражната процедура, предвидена в параграф 2 от настоящия член.
 ГЛАВА ХIII
 ЗАКЛЮЧИТЕЛНИ РАЗПОРЕДБИ
 Член 54
 Подписване и ратификация, приемане или утвърждаване
 1. Настоящото споразумение е открито за подпис от всички държави, които са изброени в приложение А, и от междуправителствените организации, които са посочени в член 4, буква б), в седалището на Организацията на обединените нации в


text:
Ню Йорк от 1 октомври 1980 г. до изтичането на една година от датата на неговото влизане в сила.
 2. Всички държави или междуправителствени организации, които са подписали настоящото споразумение, могат да станат страни по него чрез депозиране на документ за ратификация, приемане или утвърждаване в срок от 18 месеца след датата на влизане в сила на споразумението.
 Член 55
 Депозитар
 Депозитар на настоящото споразумение е генералният секретар на Организацията на обединените нации.
 Член 56
 Присъединяване
 След влизането в сила на настоящото споразумение всяка държава или междуправителствена организация по член 4 може да се присъедини към настоящото споразумение при условия, които се договарят между управителния съвет и съответната държава или междуправителствена организация. Присъединяването се извършва чрез депозиране при депозитаря на документ за присъединяване.
 Член 57
 Влизане в сила
 1. Настоящото споразумение влиза в сила след получаване от депозитаря на документи за ратификация, приемане или утвърждаване от най-малко 90 държави, при условие че общият брой на записаните от тях акции от пряко внесения капитал представлява не по-малко от две трети от общо записаните акции от пряко внесения капитал, които са разпределени на всички посочени в приложение А държави, и че са набрани не по-малко от 50 % от посочената в член 13, параграф 2 целева сума от доброволни вноски по втората сметка, и при условие че предходните изисквания са изпълнени до 31 март 1982 г. или до друга по-късна дата, определена чрез гласуване с мнозинство от две трети на държавите, които са депозирали документите си за ратификация, приемане или утвърждаване, до края на горепосочения срок. Ако предходните изисквания не са изпълнени до тази по-късна дата, държавите, които до същата дата са депозирали документите си за ратификация, приемане или утвърждаване, могат чрез гласуване с мнозинство от две трети да вземат решение за определянето на последваща дата. Заинтересованите държави нотифицират депозитаря за всяка взето решение съобразно разпоредбите на настоящия параграф.
 2. За всяка държава или междуправителствена организация, която депозира документ за ратификация, приемане или утвърждаване след влизането в сила на настоящото споразумение, както и за всяка държава или междуправителствена организация, която депозира документ за присъединяване, настоящото споразумение влиза в сила на датата на депозиране на съответния документ.
 Член 58
 Резерви
 Не могат да се правят резерви по отношение на която и да е от разпоредбите на настоящото споразумение, с изключение на разпоредбите на член 53.
 В ДОКАЗАТЕЛСТВО ЗА КОЕТО долуподписаните, надлежно упълномощени за целта, положиха подписите си под настоящото споразумение на посочените дати.
 Съставено в Женева на двадесет и седми юни хиляда деветстотин и осемдесета година в един екземпляр на арабски, китайски, английски, френски, руски и испански език, като текстовете на всички езици са еднакво автентични.
 ПРИЛОЖЕНИЕ А
 ЗАПИСАНИ АКЦИИ ОТ ПРЯКО ВНЕСЕНИЯ КАПИТАЛ
 Държава
 Изплатени акции
 Платими акции
 Общо
 Брой
 Стойност (разчетни единици)
 Брой
 Стойност (разчетни единици)
 Брой
 Стойност (разчетни единици)
 Афганистан
 105
 794 480
 2
 15 133
 107
 809 612
 Албания
 103
 779 347
 1
 7 566
 104
 786 913
 Алжир
 118
 892 844
 9
 68 098
 127
 960 942
 Ангола
 117
 885 277
 8
 60 532
 125
 945 809
 Аржентина


text:
153
 1 157 670
 26
 196 728
 179
 1 354 398
 Австралия
 425
 3 215 750
 157
 1 187 936
 582
 4 403 686
 Австрия
 246
 1 861 352
 70
 529 653
 316
 2 391 005
 Бахамски острови
 101
 764 214
 1
 7 566
 102
 771 780
 Бахрейн
 101
 764 214
 1
 7 566
 102
 771 780
 Бангладеш
 129
 976 075
 14
 105 931
 143
 1 082 005
 Барбадос
 102
 771 780
 1
 7 566
 103
 779 347
 Белгия
 349
 2 640 699
 121
 915 543
 470
 3 556 242
 Бенин
 101
 764 214
 1
 7 566
 102
 771 780
 Бутан
 100
 756 647
 0
 0
 100
 756 647
 Боливия
 113
 855 011
 6
 45 399
 119
 900 410
 Ботсвана
 101
 764 214
 1
 7 566
 102
 771 780
 Бразилия
 338
 2 557 467
 115
 870 144
 453
 3 427 612
 България
 152
 1 150 104
 25
 189 162
 177
 1 339 265
 Буркино Фасо
 101
 764 214
 1
 7 566
 102
 771 780
 Бирма
 104
 786 913
 2
 15 133
 106
 802 046
 Бурунди
 100
 756 647
 0
 0
 100
 756 647
 Беларуска съветска социалистическа република
 100
 756 647
 0
 0
 100
 756 647
 Канада
 732
 5 538 657
 306
 2 315 340
 1 038
 7 853 997
 Кабо Верде
 100
 756 647
 0
 0
 100
 756 647
 Централноафриканска република
 102
 771 780
 1
 7 566
 103
 779 347
 Чад
 103
 779 347
 1
 7 566
 104
 786 913
 Чили
 173
 1 309 000
 35
 264 827
 208
 1 573 826
 Китай
 1 111
 8 406 350
 489
 3 700 005
 1 600
 12 106 354
 Колумбия
 151
 1 142 537
 25
 189 162
 176
 1 331 699
 Коморски острови
 100
 756 647
 0
 0
 100
 756 647
 Конго
 103
 779 347
 1
 7 566
 104
 786 913
 Коста Рика
 118
 892 844
 8
 60 532
 126
 953 375
 Куба
 184
 1 392 231
 41
 310 225
 225
 1 702 456
 Кипър
 100
 756 647
 0
 0
 100
 756 647
 Чехословакия
 292
 2 209 410
 1
 703 682
 385
 2 913 092
 Демократична република Кампучия
 101
 764 214
 1
 7 566
 102
 771 780
 Корейска народнодемократична република
 104
 786 913
 2
 15 133
 106
 802 046
 Демократична република Йемен
 101
 764 214
 1
 7 566
 102
 771 780
 Дания
 242
 1 831 086
 68
 514 520
 310
 2 345 606
 Джибути
 100
 756 647
 0
 0
 100
 756 647
 Доминика
 100
 756 647
 0
 0
 100
 756 647
 Доминиканска република
 121
 915 543
 10
 75 665
 131
 991 208
 Еквадор
 117
 885 277
 8
 60 532
 125
 945 809
 Египет
 147
 1 112 271
 22
 166 462
 169
 1 278 734
 Ел Салвадор
 118
 892 844
 9
 68 098
 127
 960 942
 Екваториална Гвинея
 101
 764 214
 1
 7 566
 102
 771 780
 Етиопия
 108
 817 179
 4
 30 266
 112
 847 445
 Фиджи
 105
 794 480
 2
 15 133
 107
 809 612
 Финландия
 196
 1 483 028
 46
 348 058
 242
 1 831 086
 Франция
 1 385
 10


text:
479 563
 621
 4 698 779
 2 006
 15 178 342
 Габон
 109
 824 745
 4
 30 266
 113
 855 011
 Гамбия
 102
 771 780
 1
 7 566
 103
 779 347
 Германска демократична република
 351
 2 655 831
 121
 915 543
 472
 3 571 375
 Федерална република Германия
 1 819
 13 763 412
 831
 6 287 738
 2 650
 20 051 149
 Гана
 129
 976 075
 14
 105 931
 143
 1 082 005
 Гърция
 100
 756 647
 0
 0
 100
 756 647
 Гренада
 100
 756 647
 0
 0
 100
 756 647
 Гватемала
 120
 907 977
 10
 75 665
 130
 983 641
 Гвинея
 105
 794 480
 2
 15 133
 107
 809 612
 Гвинея Бисау
 100
 756 647
 0
 0
 100
 756 647
 Гвиана
 108
 817 179
 4
 30 266
 122
 847 445
 Хаити
 103
 779 347
 2
 15 133
 105
 794 480
 Ватикана
 100
 756 647
 0
 0
 100
 756 647
 Хондурас
 110
 832 312
 5
 37 832
 115
 870 144
 Унгария
 205
 1 551 127
 51
 385 890
 256
 1 937 017
 Исландия
 100
 756 647
 0
 0
 100
 756 647
 Индия
 197
 1 490 595
 47
 355 624
 244
 1 846 219
 Индонезия
 181
 1 369 531
 39
 295 092
 220
 1 664 624
 Иран
 126
 953 375
 12
 90 798
 138
 1 044 173
 Ирак
 111
 839 878
 6
 45 399
 117
 885 277
 Ирландия
 100
 756 647
 0
 0
 100
 756 647
 Израел
 118
 892 844
 8
 60 532
 126
 953 375
 Италия
 845
 6 393 668
 360
 2 723 930
 1 205
 9 117 598
 Бряг на слоновата кост
 147
 1 112 271
 22
 166 462
 169
 1 278 734
 Ямайка
 113
 855 011
 6
 45 399
 119
 900 410
 Япония
 2 303
 17 425 584
 1 064
 8 050 726
 3 367
 25 476 309
 Йордания
 104
 786 913
 2
 15 133
 106
 802 046
 Кения
 116
 877 711
 7
 52 965
 123
 930 676
 Кувейт
 103
 779 347
 1
 7 566
 104
 786 913
 Народнодемократична република Лаос
 101
 764 214
 0
 0
 101
 764 214
 Ливан
 105
 794 480
 2
 15 133
 107
 809 612
 Лесото
 100
 756 647
 0
 0
 100
 756 647
 Либерия
 118
 892 844
 8
 60 532
 126
 953 375
 Либийска арабска джамахирия
 105
 794 480
 3
 22 699
 108
 817 179
 Лихтенщайн
 100
 756 647
 0
 0
 100
 756 647
 Люксембург
 100
 756 647
 0
 0
 100
 756 647
 Мадагаскар
 106
 802 046
 3
 22 699
 109
 824 745
 Малави
 103
 779 347
 1
 7 566
 104
 786 913
 Малайзия
 248
 1 876 485
 72
 544 786
 320
 2 421 271
 Малдивски острови
 100
 756 647
 0
 0
 100
 756 647
 Мали
 103
 779 347
 1
 7 566
 104
 786 913
 Малта
 101
 764 214
 1
 7 566
 102
 771 780
 Мавритания
 108
 817 179
 4
 30 266
 112
 847 445
 Остров Мавриций
 109
 824 745
 5
 37 832
 114
 862 578
 Мексико
 144
 1 089 572
 21
 158 896
 165
 1 248 468
 Монако
 100
 756 647
 0


text:
0
 100
 756 647
 Монголия
 103
 779 347
 1
 7 566
 104
 786 913
 Мароко
 137
 1 036 607
 18
 136 196
 155
 1 172 803
 Мозамбик
 106
 802 046
 3
 22 699
 109
 824 745
 Науру
 100
 756 647
 0
 0
 100
 756 647
 Непал
 101
 764 214
 0
 0
 101
 764 214
 Нидерландия
 430
 3 253 583
 159
 1 203 069
 589
 4 456 652
 Нова Зеландия
 100
 756 647
 0
 0
 100
 756 647
 Никарагуа
 114
 862 578
 6
 45 399
 120
 907 977
 Нигер
 101
 764 214
 1
 7 566
 102
 771 780
 Нигерия
 134
 1 013 907
 16
 121 064
 150
 1 134 971
 Норвегия
 202
 1 528 427
 49
 370 757
 251
 1 899 184
 Оман
 100
 756 647
 0
 0
 100
 756 647
 Пакистан
 122
 923 110
 11
 83 231
 133
 1 006 341
 Панама
 105
 794 480
 3
 22 699
 108
 817 179
 Папуа Нова Гвинея
 116
 877 711
 8
 60 532
 124
 938 242
 Парагвай
 105
 794 480
 2
 15 133
 107
 809 612
 Перу
 136
 1 029 040
 17
 128 630
 153
 1 157 670
 Филипините
 183
 1 384 664
 40
 302 659
 223
 1 687 323
 Полша
 362
 2 739 063
 126
 953 375
 488
 3 692 438
 Португалия
 100
 756 647
 0
 0
 100
 756 647
 Катар
 100
 756 647
 0
 0
 100
 756 647
 Република Корея
 151
 1 142 537
 25
 189 162
 176
 1 331 699
 Румъния
 142
 1 074 439
 20
 151 329
 162
 1 225 768
 Руанда
 103
 779 347
 1
 7 566
 104
 786 913
 Санта Лусия
 100
 756 647
 0
 0
 100
 756 647
 Сент Винсент и Гренадини
 100
 756 647
 0
 0
 100
 756 647
 Самоа
 100
 756 647
 0
 0
 100
 756 647
 Сан Марино
 100
 756 647
 0
 0
 100
 756 647
 Сан Томе и Принципи
 101
 764 214
 0
 0
 101
 764 214
 Саудитска Арабия
 105
 794 480
 2
 15 133
 107
 809 612
 Сенегал
 113
 855 011
 7
 52 965
 120
 907 977
 Сейшелски острови
 100
 756 647
 0
 0
 100
 756 647
 Сиера Леоне
 103
 779 347
 1
 7 566
 104
 786 913
 Сингапур
 134
 1 013 907
 17
 128 630
 151
 1 142 537
 Соломонови острови
 101
 764 214
 0
 0
 101
 764 214
 Сомалия
 101
 764 214
 1
 7 566
 102
 771 780
 Южна Африка
 309
 2 338 040
 101
 764 214
 410
 3 102 253
 Испания
 447
 3 382 213
 167
 1 263 601
 614
 4 645 813
 Шри Ланка
 124
 938 242
 12
 90 798
 136
 1 029 040
 Судан
 124
 938 242
 12
 90 798
 136
 1 029 040
 Суринам
 104
 786 913
 2
 15 133
 106
 802 046
 Свазиленд
 104
 786 913
 2
 15 133
 106
 802 046
 Швеция
 363
 2 746 629
 127
 960 942
 490
 3 707 571
 Швейцария
 326
 2 466 670
 109
 824 745
 435
 3 291 415
 Сирийска арабска република
 113
 855 011
 7
 52 965
 120
 907 977
 Тайланд
 137
 1 036 607
 18


text:
136 196
 155
 1 172 803
 Того
 105
 794 480
 3
 22 699
 108
 817 179
 Тонга
 100
 756 647
 0
 0
 100
 756 647
 Тринидад и Тобаго
 103
 779 347
 2
 15 133
 105
 794 480
 Тунис
 113
 855 011
 6
 45 399
 119
 900 410
 Турция
 100
 756 647
 0
 0
 100
 756 647
 Уганда
 118
 892 844
 9
 68 098
 127
 960 942
 Украинска съветска социалистическа република
 100
 756 647
 0
 0
 100
 756 647
 Съюз на съветските социалистически републики
 1 865
 14 111 469
 853
 6 454 200
 2 718
 20 565 669
 Обединени арабски емирства
 101
 764 214
 1
 7 566
 102
 771 780
 Обединено кралство Великобритания и Северна Ирландия
 1 051
 7 952 361
 459
 3 473 010
 1 510
 11 425 372
 Обединена република Камерун
 116
 877 711
 8
 60 532
 124
 938 242
 Обединена република Танзания
 113
 855 011
 6
 45 399
 119
 900 410
 Съединени американски щати
 5 012
 37 923 155
 2 373
 17 955 237
 7 385
 55 878 392
 Уругвай
 107
 809 612
 4
 30 266
 111
 839 878
 Венецуела
 120
 907 977
 10
 75 665
 130
 983 641
 Виетнам
 108
 817 179
 4
 30 266
 112
 847 445
 Йемен
 101
 764 214
 1
 7 566
 102
 771 780
 Югославия
 151
 1 142 537
 24
 181 595
 175
 1 324 133
 Заир
 147
 1 112 271
 22
 166 462
 169
 1 278 734
 Замбия
 157
 1 187 936
 27
 204 295
 184
 1 392 231
 Зимбабве
 100
 756 647
 0
 0
 100
 756 647
 ПРИЛОЖЕНИЕ Б
 СПЕЦИАЛНИ РАЗПОРЕДБИ ЗА НАЙ-СЛАБО РАЗВИТИТЕ СТРАНИ СЪГЛАСНО ЧЛЕН 11, ПАРАГРАФ 6
 1.
 Членовете, които попадат в категорията на определените от Организацията на обединените нации най-слабо развити страни, заплащат изплатените акции, посочени в член 10, параграф 1, буква б), по следния начин:
 а)
 извършва се плащане в размер на 30 % на три равни вноски в продължение на срок от три години;
 б)
 извършва се следващо плащане в размер на 30 % на вноски по начин и в срок, определени от изпълнителния съвет;
 в)
 след извършване на плащанията по букви а) и б) по-горе, оставащите 40 % се доказват чрез неотменяеми, непрехвърлими и нелихвоносни записи на заповед, които се заплащат по начин и в срок, определени от изпълнителния съвет.
 2.
 Независимо от разпоредбите на член 31, страна, която попада в категорята на най-слабо развитите страни, не се лишава от членски права заради неизпълнение на финансовите задължения, посочени в параграф 1 от настоящото приложение, без преди това да ѝ бъде предоставена пълна възможност да изложи обстоятелствата в случая и в достатъчна степен да докаже пред управителния съвет невъзможността си да изпълни посочените задължения.
 ПРИЛОЖЕНИЕ В
 УСЛОВИЯ, НА КОИТО ТРЯБВА ДА ОТГОВАРЯТ МЕЖДУНАРОДНИТЕ ОРГАНИ ЗА СУРОВИНИ
 1.
 Международният орган за суровини трябва да е учреден като междуправителствена организация, в която могат да членуват всички държави-членки на Организацията на обединените нации, на някоя от нейните специализирани агенции или на Международната агенция за атомна енергия.
 2.
 Тя трябва постоянно да се занимава с въпросите на търговията, производството


text:
и потреблението на съответната суровина.
 3.
 Членовете ѝ трябва да включват производители и потребители, които представляват достатъчен дял от износа и вноса на съответната суровина.
 4.
 Тя трябва да разполага с ефективна процедура за вземане на решения, която да отразява интересите на всички участници.
 5.
 Тя трябва да е в състояние да възприеме подходящ метод, чрез който да гарантира правилното изпълнение на всички технически или други отговорности, които произтичат от асоциирането ѝ към дейностите по втората сметка.
 ПРИЛОЖЕНИЕ Г
 РАЗПРЕДЕЛЕНИЕ НА ГЛАСОВЕТЕ
 1.
 Всяка от държавите-членки, които са посочени в член 5, буква а), притежава:
 а)
 150 основни гласа;
 б)
 броя гласове, които са ѝ разпределени по отношение на записаните от нея акции от пряко внесения капитал съгласно посоченото в допълнението към настоящото приложение;
 в)
 по един глас за всеки 37 832 разчетни единици от предоставения от нея гаранционен капитал;
 г)
 евентуално разпределените ѝ гласове в съответствие с разпоредбите на параграф 3 от настоящото приложение.
 2.
 Всяка от държавите-членки, които са посочени в член 5, буква б), притежава:
 а)
 150 основни гласа;
 б)
 определен брой гласове по отношение на записаните от нея акции от пряко внесения капитал, който се определя от управителния съвет с квалифицирано мнозинство от две трети и е съобразен с разпределението на гласовете, предвидено в допълнението към настоящото приложение;
 в)
 по един глас за всеки 37 832 разчетни единици от предоставения от нея гаранционен капитал;
 г)
 евентуално разпределените ѝ гласове в съответствие с разпоредбите на параграф 3 от настоящото приложение.
 3.
 В случай на предоставяне за записване на незаписани или на допълнителни акции от пряко внесения капитал в съответствие с разпоредбите на член 9, параграф 4, букви б) и в) и член 12, параграф 3, на всяка държава-членка се разпределят по два допълнителни гласа за всяка записана от нея допълнителна акция от пряко внесения капитал.
 4.
 Управителният съвет непрекъснато следи разпределението на гласовете и в случай на съществено различие между действителното разпределение на гласовете и разпределението, което е предвидено в допълнението към настоящото приложение, извършва необходимите корекции в съответствие с отразените в настоящото приложение основни принципи на разпределение. При извършване на такива корекции управителният съвет взема под внимание:
 а)
 членството;
 б)
 броя на акциите от пряко внесения капитал;
 в)
 размера на гаранционния капитал.
 5.
 Корекциите в разпределението на гласовете съобразно разпоредбите на параграф 4 от настоящото приложение се извършват в съответствие с приетия за целта правилник от управителния съвет с квалифицирано мнозинство от три четвърти на първото му годишно заседание.
 Допълнение към приложение Г
 Разпределение на гласовете
 Държава
 Основни гласове
 Допълнителни гласове
 Общо
 Афганистан
 150
 207
 357
 Албания
 150
 157
 307
 Алжир
 150
 245
 395
 Ангола
 150
 241
 391
 Аржентина
 150
 346
 496
 Австралия
 150
 925
 1 075
 Австрия
 150
 502
 652
 Бахамски острови
 150
 197
 347
 Бахрейн
 150
 197
 347
 Бангладеш
 150
 276
 426
 Барбадос
 150
 199
 349
 Белгия
 150
 747
 897
 Бенин
 150
 197
 347
 Бутан
 150
 193
 343
 Боливия
 150
 230
 380
 Ботсвана
 150
 197
 347
 Бразилия
 150
 874
 1 024
 България
 150
 267
 417
 Буркино Фасо
 150
 197
 347
 Бирма
 150
 205
 355


text:
Бурунди
 150
 193
 343
 Беларуска съветска социалистическа република
 150
 151
 301
 Канада
 150
 1 650
 1 800
 Кабо Верде
 150
 193
 343
 Централноафриканска република
 150
 199
 349
 Чад
 150
 201
 351
 Чили
 150
 402
 552
 Китай
 150
 2 850
 3 000
 Колумбия
 150
 340
 490
 Коморски острови
 150
 193
 343
 Конго
 150
 201
 351
 Коста Рика
 150
 243
 393
 Куба
 150
 434
 584
 Кипър
 150
 193
 343
 Чехословакия
 150
 582
 732
 Демократична република Кампучия
 150
 197
 347
 Корейска народндемократична република
 150
 205
 355
 Демократична република Йемен
 150
 197
 347
 Дания
 150
 493
 643
 Джибути
 150
 193
 343
 Доминика
 150
 193
 343
 Доминиканска република
 150
 253
 403
 Еквадор
 150
 241
 391
 Египет
 150
 326
 476
 Ел Салвадор
 150
 245
 395
 Екваториална Гвинея
 150
 197
 347
 Етиопия
 150
 216
 366
 Фиджи
 150
 207
 357
 Финландия
 150
 385
 535
 Франция
 150
 3 188
 3 338
 Габон
 150
 218
 368
 Гамбия
 150
 199
 349
 Германска демократична република
 150
 713
 863
 Федерална република Германия
 150
 4 212
 4 362
 Гана
 150
 276
 426
 Гърция
 150
 159
 309
 Гренада
 150
 193
 343
 Гватемала
 150
 251
 401
 Гвинея
 150
 207
 357
 Гвинея Бисау
 150
 193
 343
 Гвиана
 150
 216
 366
 Хаити
 150
 203
 353
 Ватикана
 150
 159
 309
 Хондурас
 150
 222
 372
 Унгария
 150
 387
 537
 Исландия
 150
 159
 309
 Индия
 150
 471
 621
 Индонезия
 150
 425
 575
 Иран
 150
 266
 416
 Ирак
 150
 226
 376
 Ирландия
 150
 159
 309
 Израел
 150
 243
 393
 Италия
 150
 1 915
 2 065
 Бряг на слоновата кост
 150
 326
 476
 Ямайка
 150
 230
 380
 Япония
 150
 5 352
 5 502
 Йордания
 150
 205
 355
 Кения
 150
 237
 387
 Кувейт
 150
 201
 351
 Лаоска народнодемократична република
 150
 195
 345
 Ливан
 150
 207
 357
 Лесото
 150
 193
 343
 Либерия
 150
 243
 393
 Либийска арабска джамахирия
 150
 208
 358
 Лихтенщайн
 150
 159
 309
 Люксембург
 150
 159
 309
 Мадагаскар
 150
 210
 360
 Малави
 150
 201
 351
 Малайзия
 150
 618
 768
 Малдивски острови
 150
 193
 343
 Мали
 150
 201
 351
 Малта
 150
 197
 347
 Мавритания
 150
 216
 366
 Остров Мавриций
 150
 220
 370
 Мексико
 150
 319
 469
 Монако
 150
 159
 309
 Монголия
 150
 157
 307
 Мароко
 150
 299
 449
 Мазамбик
 150
 210
 360
 Науру
 150
 193
 343
 Непал
 150
 195
 345
 Нидерландия
 150
 936
 1 086
 Нова Зеландия
 150
 159
 309
 Никарагуа
 150
 232
 382
 Нигер
 150
 197
 347
 Нигерия
 150
 290
 440
 Норвегия
 150
 399
 549
 Оман
 150
 193
 343
 Пакистан
 150
 257
 407
 Панама
 150
 208
 358
 Папуа Нова Гвинея
 150
 239
 389
 Парагвай
 150
 207
 357
 Перу
 150
 295
 445
 Филипините
 150
 430
 580
 Полша
 150
 737
 887
 Португалия
 150
 159
 309
 Катар
 150
 193
 343
 Република Корея
 150
 340
 490
 Румъния
 150
 313
 463
 Руанда
 150
 201
 351
 Санта Лусия
 150
 193
 343
 Сент Винсент и Грнадини
 150
 193
 343
 Самоа
 150
 193
 343
 Сан Марино
 150
 159
 309
 Сао Томе и Принципи
 150
 195
 345
 Саудитска арабия
 150
 207
 357
 Сенегал
 150
 232
 382
 Сейшелски острови
 150
 193
 343
 Сиера Леоне
 150
 201
 351
 Сингапур
 150
 291
 441
 Соломонови острови


text:
150
 195
 345
 Сомалия
 150
 197
 347
 Южна Африка
 150
 652
 802
 Испания
 150
 976
 1 126
 Шри Ланка
 150
 263
 413
 Судан
 150
 263
 413
 Суринам
 150
 205
 355
 Свазиленд
 150
 205
 355
 Швеция
 150
 779
 929
 Швейцария
 150
 691
 841
 Сирийска арабска република
 150
 232
 382
 Тайланд
 150
 299
 449
 Того
 150
 208
 358
 Тонга
 150
 193
 343
 Тринидад и Тобаго
 150
 203
 353
 Тунис
 150
 230
 380
 Турция
 150
 159
 309
 Уганда
 150
 245
 395
 Украинска съветска социалистическа република
 150
 151
 301
 Съюз на съветските социалистически републики
 150
 4 107
 4 257
 Обединени арабски емирства
 150
 197
 347
 Обединено кралство Великобритания и Северна Ирландия
 150
 2 400
 2 550
 Обединена република Камерун
 150
 239
 389
 Обединена република Танзания
 150
 230
 380
 Съединени американски щати
 150
 11 738
 11 888
 Уругвай
 150
 214
 364
 Венецуела
 150
 251
 401
 Виетнам
 150
 216
 366
 Йемен
 150
 197
 347
 Югославия
 150
 338
 488
 Заир
 150
 326
 476
 Замбия
 150
 355
 505
 Зимбабве
 150
 193
 343
 ОБЩО
 24 450
 79 924
 104 374
 ПРИЛОЖЕНИЕ Д
 ИЗБОР НА ИЗПЪЛНИТЕЛНИ ДИРЕКТОРИ
 1.
 Изпълнителните директори и техните заместници се избират от управителите чрез гласуване.
 2.
 Гласува се за кандидатури. Всяка кандидатура се състои от посочено от определен член лице за изпълнителен директор и от посочено от същия член лице за негов заместник. Двете лица, които образуват кандидатурата, не е необходимо да бъдат от една и съща националност.
 3.
 Всеки управител гласува за една кандидатура с всички гласове, на които членът, който е назначил управителя, има право съобразно приложение Г.
 4.
 За избрани се считат 28-те кандидатури, които са получили най-голям брой гласове, при условие че всяка кандидатура е получила най-малко 2,5 % от общия брой на разпределените гласове.
 5.
 Ако на първия тур не бъдат избрани 28 кандидатури, се провежда втори тур, в който участват само:
 а)
 управителите, които на първия тур са гласували за кандидатура, която не е избрана;
 б)
 управителите, чиито гласове за избрана кандидатура се счита съобразно разпоредбите на параграф 6 от настоящото приложение, че са увеличили броя на гласовете за тази кандидатура над 3,5 от общия брой на разпределените гласове.
 6.
 При определяне, дали гласовете, с които управител е участвал в гласуването, следва да се счита, че са увеличили общия брой на гласовете за която и да е кандидатура над 3,5 % от общия брой на разпределените гласове, този процент се счита, че не включва първо, гласовете на управителя, който участва в гласуването с най-малък брой гласове за тази кандидатура, след това гласовете на управителя, който участва в гласуването с втория по ред най-малък брой гласове и така, докато се стигне до 3,5 % или до число под 3,5 %, но над 2,5 %, при положение че всеки управител, чиито гласове следва да бъдат преброени, за да се стигне до общ брой на гласовете за която и да е кандидатура над 2,5 %, се счита, че участва в гласуването за тази кандидатура с всички свои гласове, дори и ако по този начин общият брой на гласовете за тази кандидатура надвишава 3,5


text:
%.
 7.
 Ако на който и да е тур двама или повече управители, които притежават равен брой гласове, са гласували за една и съща кандидатура и гласовете на един или повече от тях, но не на всички такива управители, може да се счита, че са увеличили общия брой гласове над 3,5 % от общия брой на разпределените гласове, един от тях има право да участва в гласуването на следващия тур, ако такъв се налага, като участието в този тур се определя с жребий.
 8.
 За да се определи, дали дадена кандидатура е избрана на втория тур и кои са управителите, с чиито гласове се счита за избрана тази кандидатура, се прилагат минималния и максималния процентни прагове, които са определени в параграф 4 и параграф 5, буква б) от настоящото приложение, и процедурите, които са описани в параграфи 6 и 7 от настоящото приложение.
 9.
 Ако след втория тур не са избрани 28 кандидатури, се провеждат допълнителни турове на същите принципи, докато бъдат избрани 27 кандидатури. След това 28-та кандидатура се избира с обикновено мнозинство от оставащите гласове.
 10.
 В случай, че управител гласува за кандидатура, която не е избрана на последния проведен тур, този управител може със съгласието на една от избраните кандидатури да определи същата да представлява в изпълнителния съвет члена, който е назначил съответния управител. В такъв случай спрямо определената по този начин кандидатура не се прилага таванът от 3,5 % по параграф 5, буква б) от настоящото приложение.
 11.
 Когато дадена държава се присъединява към настоящото споразумение в интервала между избори на изпълнителни директори, тя може със съгласието на съответния изпълнителен директор да определи всеки от изпълнителните директори да я представлява в изпълнителния съвет. В такъв случай не се прилага таванът от 3,5 % по параграф 5, буква б) от настоящото приложение.
 ПРИЛОЖЕНИЕ Е
 РАЗЧЕТНА ЕДИНИЦА
 Стойността на една разчетна единица представлява сбора от стойностите на следните валутни единици, превърнати във всяка една от посочените валути:
 Щатски долар
 0,40
 Германска марка
 0,32
 Японска йена
 21
 Френски франк
 0,42
 Лира стерлинга
 0,050
 Италианска лира
 52
 Нидерландски гулден
 0,14
 Канадски долар
 0,070
 Белгийски франк
 1,6
 Саудитскоарабски риал
 0,13
 Шведска крона
 0,11
 Ирански риал
 1,7
 Австралийски долар
 0,017
 Испанска пезета
 1,5
 Норвежка крона
 0,10
 Австрийски шилинг
 0,28
 Всички промени в списъка на валутите, които определят стойността на разчетната единица, както и всички промени в сумите на тези валути, се извършват в съответствие с правилник, приет от управителния съвет с квалифицирано мнозинство съобразно практиката на компетентна международна парична организация.


text:
 30.5.2007
 BG
 Официален вестник на Европейския съюз
 L 137/1
 Правило No 48 на Икономическата комисия за Европа на Организацията на обединените нации (ИКЕ на ООН) — Единни разпоредби относно типово одобрение на превозни средства по отношение монтирането на устройства за осветяване и светлинна сигнализация
 Добавка 47: правило No 48
 Преработка 4 (включва изменение 1)
 Включваща целия валиден текст до:
 Серия от изменения 03 — дата на влизане в сила: 10 октомври 2006 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за типово одобрение
 4.
 Типово одобрение
 5.
 Общи технически изисквания
 6.
 Индивидуални спецификации
 7.
 Промени и разширения на типово одобрение за типа превозно средство или монтирането на устройствата му за осветяване и светлинна сигнализация
 8.
 Съответствие на производството
 9.
 Санкции за несъответствие на производството
 10.
 Окончателно прекратяване на производството
 11.
 Имена и адреси на административните служби и на техническите служби, отговарящи за провеждането на изпитания за типово одобрение
 12.
 Преходни разпоредби
 ПРИЛОЖЕНИЯ
 Приложение 1
 Съобщение относно предоставянето, разширяването, отказа или оттеглянето на одобрение за тип или окончателно прекратяване производството на тип превозно средство по отношение инсталирането на устройства за осветяване и светлинна сигнализация, съгласно правило No 48
 Приложение 2
 Оформление на знаците за типово одобрение
 Приложение 3
 Базови повърхности, базова ос, базов център на светлините, ъгли на геометрична видимост
 Приложение 4
 Видимост на червените светлини в посока напред и видимост на белите светлини в посока назад
 Приложение 5
 Условия на натоварване, които трябва да се вземат предвид при определяне на промените в насочването по вертикала на късите светлини
 Приложение 6
 Измерване на изменението на наклона на късите светлини във функция от натоварването
 Приложение 7
 Знак за обявения начален реглаж, посочен в точка 6.2.6.1.1 от настоящото правило.
 Приложение 8
 Органи за управление на устройствата за регулиране на предните фарове, посочени в точка 6.2.6.1.2 от настоящото правило
 Приложение 9
 Контрол на съответствието на производството
 Приложение 10
 Примери за опции, свързани със светлинните източници
 Приложение 11
 Видимост на маркирoвката за видимост при наблюдаване отзад и отстрани на превозното средство
 1. ОБХВАТ
 Настоящото правило се прилага при одобряването на типа на моторни превозни средства, предназначени за използване по пътищата, с или без каросерия, с най-малко четири колела и максимална проектно-заложена скорост над 25 km/h, както и на техните ремаркета, с изключение на превозни средства, които се движат по релси, селскостопански и горски трактори и машини и строителни превозни средства.
 2. ОПРЕДЕЛЕНИЯ
 За целите на настоящото правило:
 2.1. Под „типово одобрение на превозно средство“ следва да се разбира одобряване на даден тип превозно средство по отношение на броя на устройствата за осветяване и светлинна сигнализация, както и по отношение на начина на техния монтаж.
 2.2. Под „тип превозно средство по отношение монтирането на устройства за осветяване и светлинна сигнализация“ следва да се разбират превозни средства, които не се различават по отношение на основните показатели, споменати в точки от 2.2.1 до 2.2.4.
 Също така, следните превозни средства не се считат за „превозни средства от различен тип“: превозните средства, които се различават по смисъла на точки 2.2.1 до 2.2.4, но не по начин, който да